
91.  Aargang 


TRE  SPØRGSMAAL 


Af  Præsident  Heber  J.  Grant 


Da  jeg  var  i  England  for  mange  Aar  siden,  købte  jeg  en 
Bog  med  Titelen:  »Den  unge  Mand  og  Verden.«  Bogen  var 
skrevet  af  Senator  Albert  J.  Beveridge  fra  Indiana.  Oprinde- 
lig var  den  skrevet  som  en  Serie  Bidrag  til  »The  Saturday 
Fvening  Post«,  hvorefter  den  var  samlet  i  Bogform. 

I  et  Kapitel  »Den  unge  Mand  og  Prædikestolen«,  siger 
Forfatteren,  at  en  vis  Person,  der  havde  udmærket  Anled- 
ning til  at  faa  Svar  paa  Spørgsmaal,  han  stillede  i  Løbet  af 
en  Sommerferie,  stillede  hver  Præst,  han  kom  i  Kontakt 
med  tre  Spørgsmaal: 

For  det  første:  »Svar  ja  eller  nej  paa,  om  du  tror  paa  Gud 
Fader,  Gud  som  en  Person,  Gud  som  en  bestemt  og  haand- 
gribelig  Intelligens  —  ikke  en  Sammensætning  af  Love,  som 
svæver  omkring  i  Universet  som  en  Taage,  men  Gud,  en 
Person,  i  hvis  Lignelse,  vi  er  skabte?  Ikke  Argumenter,  ikke 
Forklaringer;  men  er  dit  Sind  i  en  saadan  Tilstand,  at  du 
kan  svare  ja  eller  nej?« 

Ikke  een  Præst  svarede  ja;  men  de  gav  alle  en  hel  Del 
Forklaringer,  der  gik  ud  paa,  at  vi  ikke  kunne  være  sikre 
paa  saadanne  Ting. 

Hvordan  er  det  med  De  Sidste  Dages  Hellige?  Lad  os 
antage,  at  en  Mand  stod  frem  og  sagde:  »Je^tror  ikke,  at 

Gud  besøgte  Profeten  Joseph  Smith.«  Da  vilde  vi  sige: 
»Javel,  vent  da,  til  du  tror  det,«  førend  vi  vilde  døbe  ham. 
Enhver  sand  Sidste  Dages  Hellig  tror  uden  Skygge  af  Tvivl, 
at  Gud  virkelig  viste  sig  for  Joseph  Smith. 

Det  næste  Spørgsmaal  var:  »Svar  ja  eller  nej  paa,  om  du 
tror,  at  Kristus  var  den  levende  Guds  Søn,  sendt  af  ham  for 
at  frelse  Verden?  Jeg  spørger  ikke,  om  du  tror,  at  han  var 
inspireret  i  samme  Forstand  som  de  store  Morallærere  er 
inspireret  —  ingen  har  vanskeligt  ved  at  tro  det.  Men  tror 
du,  at  Kristus  var  Guds  virkelige  Søn,  med  en  guddommelig 
beskikket  og  bestemt  Mission,  at  han  døde  paa  Korset  og  op- 
stod fra  de  døde  —  ja  eller  nej?« 

Der  var  atter  ikke  en  eneste  Piæst,  der  svarede  ja.  Sum- 
men af  deres  Svar  var,  at  han  var  den  største  Morallærer, 
der  nogensinde  har  levet.  Jeg  tror,  at  h«jn  umuligt  kunde 
have  været  denne  Morallærer,  hvis  han  ikke  havde  været 
Guds  Søn,  for  at  han  var  Guds  Søn,  var  Kernen  af  hans 
Lære.  Han  kom  som  Guds  Søn  for  at  gøre  Guds  Vilje,  og 
han  sagde,  at  de,  som  havde  set  ham,  havde  i  Virkeligheden 
set  Gud,  for  han  var  skabt  i  Guds  Lignelse. 

Intet  Menneske  kunde  døbes  i  denne  Kirke,  som  ikke 
troede,  at  Gud  viste  sin  Søn  for  Drengen  Joseph  Smith  i 
Kirtland  Tempel.« 

Vi  tror,  at  han  viste  sig  for  ham  der.  Vi  tror  ikke  blot,  at 
Jesus  Kristus  viste  sig  der,  som  vi  kan  læse  i  det  110.  Kapi- 
tel i  Pagtens  Bog;  men  vi  tror  ogsaa,  at  Moses,  Elias  og 
Elijah  viste  sig  der,  og  at  de  gav  Joseph  Smith  og  Oliver 
Cowdery  alle  Nøglerne  til  Evangeliets  Husholdninger,  der 
har  været  paa  Jorden.  Vi  forkynder  alt  dette  til  Menneskene 
paa  Jorden. 

Det  tredie  Spørgsmaal  var:  »Tror  du,  at  du  skal  leve 
efter  Døden  som  en  bevidst  Intelligens  og  vide,  hvem  du  er, 
og  hvem  andre  Mennesker  er?« 

Heller  ikke  nu  var  der  en  eneste  Mand,  der  svarede  ja.  De 
haabede  det,  eller  troede  det;  men  de  mente  ikke,  at  vi  kunde 
vide  det  med  Sikkerhed. 

Findes  der  en  Sidste  Dages  Hellig,  som  har  været  igen- 
nem Templet  og  er  blevet  viet  der  for  Tid  og  Evighed,  som 
ikke  kan  besvare  dette  Spørgsmaal?  Det  vilde  være  latter- 

ligt  og  absurd  at  gaa  gennem  Templet  og  faa  udført  en  saa- 
dan  Ceremoni,  hvis  vi  ikke  havde  en  urokkelig  Kundskab  og 
Overbevisning  om,  at  vi  vilde  eksistere  som  personlige 
Individer  paa   den   anden   Side   af   Graven. 

Senator  Beveridge  siger,  idet  han  omtaler  disse  Præster, 
at  det  var  særligt  højtstaaende  Præster.  En  af  dem  havde 
tilmed  vundet  særlig  Anseelse  i  New  York  og  New  England 
for  sin  Veltalenhed  og  Fromhed.  Hver  især  havde  de  naaet 
stor  Succes  i  deres  Gerning. 

Naar  jeg  tænker  over  den  Kundskab,  vi  som  Sidste  Dages 
Hellige  er  i  Besiddelse  af,  og  saa  tænker  paa  disse  Mænd, 
der  giver  sig  ud  for  at  være  Kristendommens  Lærere  og 
Forkyndere;  men  mangler  Kundskab,  kan  jeg  ikke  andet  end 
føle  ,mig  taknemlig  for  det  Vidnesbyrd,  vi  har.  Min  Tak- 
nemlighed er  saa  stor,  at  jeg  ikke  er  i  Stand  til  at  udtrykke 
den. 

Beveridge  sagde,  at  disse  Mænd  indrømmede,  at  der  var 
Mangel  paa  Tro  blandt  Folket,  at  Kirkerne  begyndte  at 
blive  saa  at  sige  tomme,  og  han  fortsatte:  »Hvordan  kunde 
saadanne  Præster  varme  Menneskenes  Hjerter?  Hvordan 
kunde  saadanne  uvidende  Apostle  omvende  en  Verden?« 

Der  findes  ingen  Uvidenhed  hos  os.  Vi  har  Sandheden.  Vi 
bruger  vor  Tid  til  at  forkynde  den.  Enhver  sand  Sidste  Dages 
Hellig  kan  sige:  »Jeg  ved,  at  Gud  lever;  jeg  ved,  at  Jesus 
Kristus  lever,  at  han  er  Verdens  Frelser;  jeg  ved,  at  Joseph 
Smith  var  en  Guds  Profet.« 

Hvor  glæder  jeg  mig  over  De  Sidste  Dages  Helliges  Kund- 
skab om  disse  Ting.  Det  er  Kundskab,  der  tæller  her  i  denne 
Verden,  og  De  Sidste  Dages  Hellige  ejer  den.  Vi  forkynder, 
hvad  vi  ved,  og  hvad  Gud  har  aabenbaret  os.  Vi  erklærer 
for  Verden,  at  vor  udødelige  Aand  er  overbevist  om  Gud- 
dommeligheden af  det  Arbejde,  som  vi  er  delagtige  i. 


■»SWange    er   faldet    ved   Sværdslag,    men  aldrig  saa  mange  som  ved 

onde  funger«. 

Syrach. 

y>Øm   du  end  er  saa  kold  som  Ss  og  saa  ren  som  Sne,  kan  du  ikke 

undslippe  Sladderen«. 

Shakespeare. 

BØN. 

For  dig  jeg  knæler  ned  i  Løn; 
gode  Gud  og  Fader, 
nu  i  ydmyg  Tak  og  Bøn, 
jeg  min  Røst  oplader. 

Tak,  fordi  du  gav  mig  her 
saa  kærlig  en  Fader  og  Moder. 
Tak  for  mit  Hjem,  som  jeg  har  kært. 
Tak  for  Søster  og  Broder. 

Tak,  at  du  i  Verden  ud, 
dine  Tjenere  sendte, 
at  de  med  Evangeliets  Bud, 
til  vor  Dør  sig  vendte. 

Fader,  se  til  Zion  hen, 
vore  kære  der  beskærme. 
Skal  vi  snart  dem  se  igen? 
Maa  den  Dag  sig  nærme. 

Fader,  naar  til  Zion  hjem, 
du  dit  Folk  vil  lede, 
maa  vi  være  iblandt  dem, 
ydmygt  jeg  dig  bede. 

Fader,  staa  de  Syge  bi, 

se  til  deres  Leje, 

fra  Sygdom,  Smerte  dem  befri, 

lad  dem  Friskhed  eje. 

Hjælp  hver  fattig  Sjæl  paa  Jord, 
de  som  i  Modgang  stride. 
Trøst  du  med  din  Naade  stor, 
de,  der  Sorg  maa  lide. 

Maa  din  store  Kærlighed 
over  Jorden  ile. 
Lad  en  herlig  Verdensfred 
til  os  alle  smile. 

Thora  Hess  Thomsen 

Et   Martyrium   i  Aalborg 

af  Ældste  Valdemar  Gerlach. 


Vi  Medlemmer  af  Jesu  Kristi  Kirke  af  Sidste  Dages  Hellige 
kan  leve  vor  Religion  i  Fred.  Enhver  her  i  Landet  kan  dyrke 
Gud,  som  han  eller  hun  selv  ønsker.  Men  saaledes  har  det 
ikke  altid  været.  Selvom  Grundloven  af  1849  gav  os  Reli- 
gionsfrihed, saa  maatte  Medlemmerne  af  vor  Kirke  tidligere 
døje  Forfølgelse,  og  i  Særdeleshed  i  Aalborg  har  der  været 
megen  Modstand  mod  Kirken  og  dens  Medlemmer. 

Ved  flere  Lejligheder  er  Mødelokalerne  blevet  stormet  og 
Inventaret  ødelagt.  I  et  Tilfælde  maatte  en  Missionær  for 
mange  Aar  siden  flygte  fra  et  Møde,  der  blev  afholdt  i 
Slotsgade.  Et  lille  Stykke  nedenfor  laa  Københavnerdampe- 
ren forankret.  Det  lykkedes  ham  at  naa  vel  ombord  og  saa- 
ledes komme  bort  fra  Aalborg. 

I  Aaret  1931,  da  Kirkebygningen  i  København  blev  indviet, 
talte  jeg  der  med  en  gammel  Mand,  som  havde  været  Med- 
lem af  vor  Kirke  i  mange  Aar.  Han  fortalte  mig,  at  han 
aldrig  kunde  glemme  min  Fader,  der  var  hans  bedste  Ven. 
Han  fortalte  endvidere,  at  de  begge  omkring  1890  arbejdede 
paa  I.  D.  Koopmanns  Svineslagteri  i  Aalborg.  Han  var  paa 
dette  Tidspunkt  Medlem  af  Kirken;  men  min  Fader  kendte 
dengang  ikke  noget  til  Mormonismen. 

En  Morgen,  efter  at  de  begge  havde  været  til  Frokost, 
fortalte  min  Fader  ham,  at  han  skulde  passe  paa,  for  Kam- 
meraterne vilde  døbe  ham  i  Skoldekarret,  fordi  han  var 
Mormon.  »Men  der  blev  ingen  Daab  denne  Gang,«  sagde 
han,  »for  jeg  gik  strunk  forbi  Kammeraterne  og  Skoldekarret, 
og  der  var  ingen,  der  rørte  mig.« 

Saadan  findes  der  mange  Tildragelser,  som  kunde  frem- 
drages, og  jeg  har  med  Interesse  lyttet,  naar  disse  Forfølgel- 
ser er  blevet  omtalt. 

Særlig  een  Tildragelse  har  altid  fanget  min  Interesse;  men 
jeg  har  ikke  kunnet  finde  noget  om  den  i  »Skandinaviens 
Stierne«,  og  derfor  synes  jeg,  den  nu  burde  have  sin  Plads 
der. 

Paa  Aalborg  Kirkegaard  findes  en  Grav,  hvori  der  hviler 

en  ung  Cigarmagerlærling,  som  maatte  lade  Livet  for  sin 
Religion. 

Hans  Navn  er  Carl  Julius  Waldemar  Kieler  født  i  Juni  1859. 

Den  10.  September  1877  om  Aftenen  ved  li-Tiden  stod  en 
16-aarig  Sejlmagerlærling  sammen  med  nogle  Kammerater 
i  Gangdøren  til  Ejendommen  Qravensgade   13,  da  Kieler  gik 


Broder  Kielers  Gravsted. 


forbi.  Sejlmagerlærlingen  raabte:  »Der  gaar  en  Mormon.« 
Kieler  gik  over  og  spurgte,  om  han  ikke  kunde  faa  Lov  at 
gaa  i  Fred. 

Efter  kort  Tid  at  have  talt  sammen,  trak  Sejlmagerlær- 
lingen en  Kniv  frem  og  tilføjede  Kieler  en  5  Tommer  lang  og 
%  Tomme  bred  Flænge  i  Halsen,  hvorved  Luftrøret  blev 
beskadiget. 

Gerningsmanden  forsvandt,  og  Kieler  blev  af  nogle  unge 
Mænd  ført  til  den  patrouillerende  Politibetjent,  der  fulgte 
ham  til  en  Læge,  som  undersøgte  og  forbandt  ham.  Derpaa 
blev  han  ledsaget  til  Politistationen.  Efter  Afhøring  blev  han 
ledsaget  til  sit  Logi.  Næste  Morgen  blev  han  indlagt  paa 
Sygehuset,  og  den  15.  samme  Maaned  døde  han. 

Sejlmagerlærlingen  blev  anholdt  næste  Dag,  og  Dommen 
kom  til  at  lyde  paa  2  Aars  Forbedringshus. 

I  mange  Aar  prydede  en  lille  Sten  Kielers  Grav;  men  i  1906 
satte  de  daværende  Missionærer  i  Aalborg,  en  efter  Datidens 
Forhold  stor  Granitsten  paa  Graven,  hvorpaa  der  staar: 

Carl  J.   W.  Kieler 
B.  June  1859.     D.  Sept    1877. 


A  faithful  Member   in   the 
Church   of  Jesus  Christ 
of  Latter  Day   Saints. 

Da  Historieskriver  Andrew  Jenson  i  1935  var  her  i  Dan- 
mark for  at  aflevere  Pionervognen  fra  Utah  til  Rebild  Park, 
benyttede  han  Lejligheden  til  sammen  med  de  tilstedeværende 
35  Missionærer  at  afholde  en  Mindegudstjeneste  ved  Kielers 
Hvilested.  Samtidigt  nedlagde  han  en  Krans  paa  Graven. 


Nye  Korsangbøger: 

Missionskontoret  kan  meddele  „Stjernens"  Læsere  den  glædelige  Ny- 
hed, at  vi  fra  Norge  har  modtaget  en  Del  Eksemplarer  af  den  i  1938 
udkomne  norske  Korsangbog,  hvis  Ordtekst  er  meget  lig  den  danske 
Foruden  de  Salmer,  vi  kender  fra  vor  danske  Korsangbog,  finder  vi  i 
den  nye  norske  Udgave  tillige  en  Del  kendte  Salmer,  som  desværre  ikke 
findes  i  den  danske  Korsangbog;  men  som  er  meget  yndet  af  Søskende. 
Blandt  saadanne  kan  f.  Eks.  nævnes:  „Skal  vi  mødes  hist  ved  Floden", 
„Mer  Hellighed  giv  mig"  og  „God  og  venlig  altid  vær".  Bøgerne  er 
meget  smukke  og  præsentable  i  henholdsvis  blaa,  rød,  grøn  og  lilla  Ind- 
binding med  Vikingeskib  præget  i  Guld  og  Sølv.  Prisen  er  kun  3,50  Kr. 
pr.  Eksemplar,  og  Bøgerne  kan  ses  og  bestilles  hos  Grensforstanderne. 
Søskende  udenfor  Grenene  kan  bestille  Bøgerne  direkte  fra  Missionskon- 
toret, Priorvej  12,  København  F. 

UNGDOMSFORENINGERNE. 


Gensidig  Uddannelse. 

Unge  Mænd  og  Kvinders  gensidige  Uddannelsesforening,  er 
det  Navn,  der  passer  allerbedst  til  Ungdomsforeningerne  her 
i  Danmark.  Selve  Navnet  fortæller,  hvad  Formaalet  er.  Der 
mangler  blot,  om  Formaalet  udnyttes  paa  en  Maade,  der  er 
tilfredsstillende  for  os  alle. 

Religion  betyder  Læren  om  al  Sandhed.  Det  er  derfor  lidt 
underligt  netop  paa  denne  Baggrund,  at  saa  faa  viser  den 
fornødne  Interesse  for  Ungdomsmøderne. 

Hvad   kan  Grunden  være  dertil? 

Der  fortælles,  at  Ungdomsmøderne  er  uinteressante,  og  at 
Bestyrelserne  ikke  gør  tilstrækkeligt  for  at  raade  Bod  herpaa. 
Dette  maa  dog  skarpt  tilbagevises.  Hvem  tror,  at  Bestyrel- 
serne ikke  gør  alt,  hvad  de  formaar,  for  netop  at  gøre  Mø- 
derne saa  tillokkende  som  muligt.  Møderne  skulde  være  en 
Kontakt  mellem  Medlemmer  og  Bestyrelse,  men  jeg  synes, 
at  det  hovedsageligt  er  Medlemmerne,  der  har  svigtet  i  denne 
Kontakt. 

Ungdomsforeningernes  Arbejde  er  at  udvikle  de  unge  saa- 
ledes,  at  de,  naar  deres  Tid  kommer,  kunde  overtage  Ledelsen 
af  Kirken;  men  hvordan  skal  det  lykkes,  naar  alle  de  med 
Erfaring  paa  disse  Omraader,  svigter  Ungdomsforeningsmø- 
derne.  Husk  paa,  det  er  ikke  for  den  eller  den  Bestyrelse,  vi 
arbejder,  men  derimod  for  Guds  Sags  Fremme.  Derfor  bør 
alle  være  med,  ung  som  ældre. 

Ligeledes  synes  jeg,  det  er  nødvendigt  at  holde  Fester,  for 
paa  den  Maade,  at  holde  de  unge  til  Kirken,  saa  de  ikke 
skal  søge  det  paa  Restaurationer  o.  lign.  Steder,  der  ofte 
ligger  Ungdommen  i  Blodet.  Her  er  et  Punkt,  hvor  der 
muligvis  er  Grundlag  for  større  og  bedre  Sammenhold.  Kir- 
kens Lære  —  Evangeliet  —  skal  selvfølgelig  være  det  alt- 
overvejende, men  vi  maa  heller  ikke  glemme  eventuelle  Be- 
søgende, der  muligvis  i  Begyndelsen  vil  blive  trætte. 

Jeg  haaber,  Bestyrelserne  vil  gøre  alt,  hvad  gøres  kan,  for 
at  M-Mænd,  Gleanerpiger,  Bikubepiger  samt  Juniorklassen  maa 
faa  alt  det  ud  af  Lektierne,  det  paa  nogen  Maade  kan    lade 

sig   gøre,    saaledes    at   Ungdomsforeningen    virkelig    bliver   en 
gensidig  Uddannelsesforening. 

Vi  haaber  ogsaa  de  ældre  vil  komme  til  Møderne  og  støtte 
og  belære  os,  saaledes,  at  naar  vi  engang  bliver  kaldet,  da 
er  vi  rede  til  at  tage  den  Plads  i  Herrens  Arbejde,  der  bliver 
os  paabudt.  Alfred  Hansen. 


HVAD  ER  FRELSE? 


Verdens  almindeligste  Opfattelse  af  »Mormonismen«  er, 
at  dens  Medlemmer  er  selviske  og  snæversynede,  at  de  ønsker 
at  begrænse  Begrebet  Frelse  til  de  blot  forholdsvis  faa,  der 
tror,  som  de  gør.  Men  der  er  intet,  der  ligger  Sandheden 
fjernere.  Denne  Kirke  lærer,  at  alle,  undtagen  Fortabelsens 
Sønner,  hvis  Tal  vil  være  uhyre  ringe,  vil  modtage  en  Grad 
af  Frelse.  Men  om  Fortabelsens  Sønner  staar  der  skrevet: 
»Disse  er  Vredens  Kar,  dømte  til  at  lide  Guds  Vrede  med 
Djævelen  og  hans  Engle  i  Evighed,  og  om  hvem  jeg  har  sagt, 
at  der  er  ingen  Forladelse  i  denne  Verden,  ej  heller  i  den 
tilkommende,  da  de  har  fornægtet  den  Helligaand,  efter  at 
de  har  annammet  den.  og  fornægtet  Faderens  enbaarne  Søn, 
idet  de  korsfæste  ham  paany  og  gøre  ham  til  Spot«.  (Pagtens 
Bog  76  33-35).  Men  de  onde  og  ulydige  vil  ikke  modtage 
Frelse,  førend  de  ved  Omvendelse  har  forberedt  sig  dertil 
Dog  vil  alle  til  Slut  opstaa.  (Johs.  5:  28).  »Og  Opstandelse-i 
fra   de   døde   er  Sjælens   Forløsning.   (Pagtens   Bog  88:    16). 

Intet  rettænkende  Menneske  ønsker  noget  for  intet,  men 
alle  kan  de  se  Rigtigheden  og  Retfærdigheden  i  Pauli  Ord: 
»Farer  ikke  vild;  Gud  lader  sig  ikke  spotte;  thi  hvad  et 
Menneske  saar,  det  skal  han   ogsaa  høste«.   (Gal.   6:   7). 

Ingen  Magt  i  Himlen  eller  paa  Jorden  kan  afholde  et 
Menneske  fra  til  Slut  at  modtage  det,  som  han  eller  hun  er 
berettiget  til,  og  ingen  Magt  kan  give  det  mere,  end  det  har 
gjort  sig  fortjent  til.  Frelseren  lærte:  »I  min  Faders  Hus  er 
der  mange  Boliger«,  og  hver  Persons  Bolig  vil  blive  i  Overens- 
stemmelse med,  hvad  han  eller  hun  gennem  deres  Liv  her 
har  gjort  sig   fortjent   til. 

At  Evnen  til  at  omvende  sig  strækker  sig  hinsides  Graven, 

bliver  tydeligt  vist  i  den  hellige  Skrift.  »Thi  derfor  blev 
Evangeliet  forkyndt  ogsaa  for  de  døde,  for  at  de  vel  skulde 
blive  ^ømte  paa  Menneskers  Vis  i  Kødet;  men  leve  paa 
Guds  Vis  i  Aanden.  Thi  ogsaa  Kristus  led  engang  for  Synder, 
en  retfærdig  for  uretfærdige,  for  at  han  kunde  føre  os  hen 
til  Gud,  han,  som  led  Døden  i  Kødet;  men  blev  levendegjort 
i  Aanden;  i  hvilken  han  ogsaa  gik  hen  og  prædikede  for 
Aanderne,  som  var  i  Forvaring,  som  fordum  var  genstridige, 
dengang  da  Guds  Langmodighed  ventede  i  Noahs  Dage, 
medens  Arken  byggedes,  i  hvilken  faa,  nemlig  otte  Sjæle 
blev  frelste  gennem  Vand«.   (I.  Pet.   3:    18-20). 

Med  disse  Tanker  i  Sinde  kan  vi  forstaa  Ordene  af  Aaben- 
baringen:  »Og  dette  er  Evangeliet,  det  glade  Budskab,  som 
Røsten  fra  Himlen  vidnede  for  os,  at  han  kom  til  Verden, 
nemlig  Jesus,  for  at  blive  korsfæstet  for  Verden  og  bære 
dens  Synder  og  helliggøre  og  rense  os  fra  al  Uretfærdighed, 
at  alle  kunde  blive  frelste  med  ham,  som  Faderen  har  givet 
i  hans  Magt,  og  skabt  ved  ham;  han,  som  herliggør  Faderen 
og  frelser  alle  hans  Hænders  Gerninger,  undtagen  disse  For- 
tabelsens Børn,  som  fornægter  Sønnen,  efter  at  Faderen  har 
aabenbaret  ham.«   (Pagtens  Bog  76:  40-43). 

De  Sidste  Dages  Hellige  forstaar,  at  der  findes  en  Forske) 
mellem  Frelse  og  Ophøjelse.  I  Følge  Leksikonet  betyder 
Frelse:  »Menneskets  Forløsning  fra  Syndens  Baand  og  Be- 
frielse fra  Døden;«  »Ophøjelse  betyder  at  naa  et  højtliggende 
Maal«. 

Et  af  de  sørgeligste  Syn  her  paa  Jorden  er  at  se  ung 
Mand  eller  Kvinde  nærme  sig  Modenhedsalderen  uden  at 
have  sat  sig  noget  Maal,  en  ung,  der  er  tilfreds  med  at  leve 
blot  i  Nu'et. 

Lige  saa  sørgeligt  er  det  for  alle  de,  der  tænker  paa  det 
næste  Liv,  at  se  en  nærme  sig  den  næste  Tilværelse  uden 
at  gøre  sig  nogen  Forberedelse  dertil.  Døden  kommer  til  os 
alle,  ogsaa  til  den,  der  ikke  skænker  det  næste  Liv  nogen 
Opmærksomhed.  Dette  er  lige  saa  vist,  som  at  Livets  Ansvar 
og  Pligter  kommer  til  den  unge  Mand  og  Kvinde,  der  ikke 
har  forberedt  sig  til  at  møde  dem. 

I  den  vidunderlige  Aabenbaring,  der  findes  nedskrevet  i 
Pagtens  Bog,  det  76.  Kapitel,  lærer  vi  om  tre  Grader  af 
Herlighed:  Den  celestiale,  den  terrestriale  og  den  telestiale. 

Angaaende  de,  der  skal  arve  den  højeste  eller  den  celestiale 
Herlighed,  læser  vi:  »Disse  er  de,  der  annammede  Jesu  Vid- 
nesbyrd, troede  paa  hans  Navn,  blev  døbt  i  Lighed  med  hans 
Begravelse,  blev  begravet  i  Vandet  i  hans  Navn,  og  dette  i 
Følge  den  Befaling,  som  han  har  givet.  At  de  ved  at  holde 
Befalingerne  skulde  vorde  toede  og  rensede  fra  alle  deres 
Synder  og  annamme  den  Helligaand  ved  Haandspaalæggelse 
af  den,  der  er  ordineret  og  beseglet  til  denne  Myndighed. 
Og  hvilke  sejre  ved  Troen  og  blive  beseglede  ved  Forjættel- 
sens Helligaand,  som  Faderen  udgyder  over  alle  dem,  der  er 
retskafne  og  sanddru.  *  *  *  Derfor  er  alle  Ting  deres,  det 
være  sig  Liv  eller  Død,  det  nærværende  eller  det  tilkommende, 
alt  er  deres,  og  de  er  Kristi,  men  Kristus  er  Guds.  *  *  * 
Disse  skulde  bo  i  Guds  og  Kristi  Nærværelse  evindeligt. 
Disse  er  de,  som  han  skal  bringe  med  sig,  naar  han  kommer 
i  Himlens  Skyer  for  at  regere  paa  Jorden  over  sit  Folk.  *  *  * 
Disse  er  de,  hvis  Legemer  er  celestiale,  hvis  Herlighed  er 
som  Solens  Glans,  ja,  Guds  Herlighed,  den  højeste  af  alle, 
paa  hvilken  Herlighed  Solen  paa  Firmamentet  ev  et  Sinds- 
billede,  som  skrevet  er. «  (Pagtens  Bog  76:  5  1-53,  59,  62-63,  70). 

Om  de,  der  skal  arve  den  terrestriale  Herlighed,  staar  der 
skrevet:  »Og  atter  saa  vi  den  terrestriale  Verden,  og  se: 
disse  er  de,  som  er  af  det  terrestriale,  hvis  Herlighed  er 
forskellig  fra  den  førstefødtes  Menigheds,  som  har  annammet 
af  Faderens  Fylde,  ligesom  Maanens  Glans  er  forskellig  fra 
Solens  paa  Firmamentet.  Se,  disse  er  de,  der  døde  uden 
Lov,  og  ligeledes  de,  som  har  været  i  Forvaring,  hvem 
Sønnen  besøgte  og  prædikede  Evangeliet  for,  at  de  maatte 
kunde  dømmes  lig  Mennesker  i  Kødet;  de,  som  ikke  an- 
nammede Jesu  Kristi  Vidnesbyrd  i  Kødet,  men  siden  efter 
annammede  det.  Disse  er  Jordens  hæderlige  Mennesker,  som 
var  forblindede  ved  Menneskers  Underfundighed.  Disse  er  de, 
som  annammer  af  hans  Herlighed,  men  ikke  af  dens  Fylde. 
Disse  er  de,  der  annammede  af  Sønnens  Nærværelse,  men 
ikke  af  Faderens  Fylde.  Derfor  er  de  terrestriale  Legemer 
og  ikke  celestiale,  og  er  forskellige  fra  disse  i  Herlighed, 
som  Maanens  Glans  er  det  fra  Solens.  Disse  er  de,  der  ikke 
er  tapre  i  Jesu  Vidnesbyrd,  hvorfor  de  ikke  erholde  Kronen 
over  vor  Guds  Rige*.   (Pagtens   Bog   76:    71-79). 

De,  der  arver  den  telestiale  Herlighed,  bliver  beskrevet 
saaledes:  >Disse  er  de,  som  ikke  annammer  Kristi  Evan- 
gelium, ej  heller  Jesu  Vidnesbyrd.  Disse  er  de,  som  ikke 
fornægte  den  Helligaand.  Disse  er  de,  der  et  nedstyrtet  til 
Helvede.  Disse  er  de,  der  ikke  skulde  vorde  forløste  fra 
Djævelens  Magt  førend  den  sidste  Opstandelse,  naar  den 
Herre  Kristus,  det  Guds  Lam,  har  fuldendt  sit  Værk  « 
(Pagtens  Bog  j6\  82-85). 

Ingen  Sidste  Dages  Hellig  skulde  forsømme  at  læse  dette 
Kapitel. 

Det  kræver,  hvad  Verden  kalder,  Opofrelse  og  Anstrengelse 

at  opnaa  den   højeste  Herlighed;   men   med  Præsident  Youngs 

Ord:    »Er    det   Opofrelse    at    give  en    Haandfuld   Støv    for    en 

Planet?* 

(Oversat  fra  "Missionary  Sunday  School  Lessons",  Juli  1931) 


Fra  Missionsmarken. 


'■Velsignelse:  ^ 

Søndag  den  7.  Juni   1942  blev  Broder  Charles  Komstedts  og  Hustru 
Grethe  Riis  Komstedts  lille  Søn  velsignet  af  Ældste  Richard  Gregersen 
og  givet  Navnet  Kurt  Komstedt.   Kurt  blev  født   i   København   den    17. 
April  1942. 
^Udflugt: 

Aarhus  Grens  Søndagsskole  afholdt  en  vellykket  Udflugt  til  Aarhus 
Zoo,  den  5.  Juni.  Vi  mødtes  alle  i  Kirken  i  Borupsgade  Kl.  2.  Efter  Bøn 
af  Grensforstander  Frede  Thomsen,  marcherede  vi  i  sluttet  Trop  til 
Zoologisk  Have,  hvor  vi  besaa  de  forskellige  Dyr.  Bestanden  var  desværre 
paa  Grund  af  de  daarlige  Tider  indskrænket  en  Del;  men  der  var  dog 
mange  interessante  Ting  at  se.  Mest  Jubel  var  der  over  den  dresserede 
Søløve,  som  udførte  mange  forskellige  Ting.  Turen  sluttede  Kl.  ca.  7. 
Der  var  26  voksne  Deltagere  og  20  Børn.  Alt  i  alt  en  vellykket  Udflugt 

R.  N. 

